text: Tre tyveknægte fra Litauen nuppet
  06 marts 2015 kl. 13.09
  En dansk-tysk patrulje stoppede en bil fra Litauen. Det viste sig, at bilen var fyldt med tyvekoster.
  Bilen blev stoppet på motorvejen lige syd for grænsen.
  I bilen var der tre litauiske statsborgere, en 32-årig kvinde, en 44-årig mand og en 34-årig mand ? plus en del tyvekoster: Fem bærbare PC?er, tre mobiltelefoner og 19 flasker spiritus. 
  Tingene viste sig at være stjålet ved indbrud i september 2014, og etiketterne på flaskerne var da også noget jordslåede.
  Den 34-årige mand blev anholdt for indbrud i Danmark den 17. september 2014. Han fik en dom på otte måneders fængsel og indrejseforbud i Danmark frem til den 28. februar 2021. Han blev løsladt fra fængslet den 24. februar i år.
  - Det ser ud til, at manden så har afhentet oplagret udbytte fra tidligere indbrud, siger politikommissær Lars Haugaard Thomsen fra efterforskningssektionen i Udlændingekontrolafdelingen i Padborg.
  Siden september 2014 har fælles dansk-tyske patruljer arbejdet i det grænsenære område. Det var en af disse patruljer med både danske betjente samt betjente fra Bundes- og Landespolizei, der stoppede den litauiske bil.
  